LEZZAYER TAMANAƔT- Aneɣlaf amezwaru, Ahmed Ouyahia, d wemtil-is arusi, Dmitry Medvedev, beggnen-d ass n ttlata di Lezzayer tamanaɣt, lebɣi n ukemmel n usurrif i lfayda n ssuq apiṭṛuli, ladɣa s uṭebbaq n wemtawa n Vienne yerzan asenɣes n ufares.
"Laṛyuy n Lezzayer akk d Rrus mtawanet ɣef usenɣes n ufares almend n wemsefhem d-yellan di Vienne", id-yessefhem Mas Medvedev lawan n temlilit d yimawlan isallen ɣer yidis usenyi n semmus n yemtawiyen n wemɛawen ger snat n tmura.
Ikemmel yenna d akken tamurt-is "tessaram akemmel n udiwenni ɣef tuttra-yagi akk d tmura terza temsalt".
"Iwata daɣen akemmel uṭebbaq n wemtawi ger yakk icriken", i yenna uneɣlaf amezwaru arusi, d usnemmer n Lezzayer iquddṛen aswir ufares yellan deg wemtawa-yagi ara yessawḍen , "ɣer werkad n ssuq apitruli akk d leswam iwatan ara yeqbel laɛqel ara yessiwḍen ɣer wesnulfu n tegnatin-nniḍen unegmu".
Mas Medvedev yerna yesnemmer daɣen ayen akk txeddem Lezzayer i lfayda n udiwenni yerzan arkad n ssuq apitruli, ibedr-d ɣef wayagi tabṛatt i yuzen uselway n Tegduda, Abdelaziz Bouteflika, di tazzwara n 2015, i wemtil-ines arusi d yiselwayen-nniḍen n tmura yesɛan apiṭṛul.
kab_Latn kab_Latn kab_Latn kab_Latn kab_Latn